OpenLLM-France/wikimedia huggingface dataset:
# Associació (fitosociologia)

L'associació és la unitat bàsica de classificació de les comunitats vegetals en la tipologia sigmatista (o sigui, seguint els criteris establerts pel S.I.G.M.A., Station Internationale de Géobotanique Méditerranéenne et Alpine, fundada pel botànic Josias Braun-Blanquet a Montpeller). Una associació és una construcció abstracta a partir d'una sèrie de comunitats reals, però s'hi poden referir totes les comunitats que tenen aspecte similar, que viuen en unes condicions ecològiques similar i, sobretot, que tenen un nucli d'espècies vegetals característiques.
Les associacions s'agrupen en aliances, les aliances en classes i les classes en divisions.

## Referències

* ↑ FOLCH, R. Vegetació dels Països Catalans. Barcelona, 1980 (1986, 2a ed.). Ketres. 541 pàgines + mapa.
Viccionari
# Associació Catalana d'Estudiants (Catalunya Nord)

L'Associació Catalana d'Estudiants (ACE) és una entitat nascuda durant l’any escolar 1986-1987, arran del II Congrés Internacional de la Llengua Catalana celebrat a Perpinyà.
Després d’un poc menys de 10 anys d’inactivitat, al mes de gener del 2020, uns quants estudiants de l'Institut Franco-Català Transfronterer de la Universitat de Perpinyà, decideixen materialitzar la proposta feta pel director de l’IFCT i ex-president de l’ACE, Alà Baylac-Ferrer. És així que l’ACE coneix el seu renaixement.

## Referències

* ↑ «Reactiven l'Associació Catalana d'Estudiants de Perpinyà». [Consulta: 27 abril 2021].

## Enllaços externs

* Pàgina Facebook de l'Associació Catalana d'Estudiants
# Associació Catalana de Ciències de Laboratori Clínic

L'Associació Catalana de Ciències de Laboratori Clínic (ACCLC) és una associació científica i professional fundada l'any 1995 per agrupar els professionals de les diferents disciplines del laboratori clínic de les terres de llengua catalana amb la finalitat d'establir un espai d'interrelació, debat i reflexió sobre un seguit d'interessos comuns que abasten la formació professional, la promoció i la difusió de les ciències de laboratori clínic.

## Referències

* ↑ «Associació Catalana de Ciències de Laboratori Clínic». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Associació Catalana de Ciències de Laboratori Clínic
# Associació Catalana de Locals de Diversió

L'Associació Catalana de Locals de Diversió (en original en espanyol: Asociación Catalana de Locales de Alterne ACLA)) és una associació d'empresaris del sector dels locals de prostitució d'àmbit d'actuació a Catalunya creada el 2002.
Actua per demanar als legisladors que es cree un marc normatiu que regule les activitats del sector de la prostitució. Critiquen que no es regule el que consideren que és el principal problema: la prostitució als carrers. Que es va crear hi formaven part «40 clubs dels 450 existents a Catalunya».
El 2006 criticaren negativament l'avantprojecte de llei de la Generalitat Catalana que establia l'edat mínima per a prostituir-se en 21 anys. Afirmaren que si feia tancar els locals la prostitució de carrer i pisos augmentaria. Una inspecció feta el 2008 a Barcelona trobà que molts locals de prostitució no complien la normativa. ACECA va reaccionar i defendre un canvi de la normativa perquè així sí la compliren i així no es provocaria que hi haguera més prostitució als carrers. El 2009 l'ajuntament de Ciutat Vella acusà de la causa de l'existència de prostitutes als carrers a l'apertura de locals, cosa que l'ACLA negà.

## Referències

* 1 2 3 «Nace la Asociación Catalana de Locales de Alterne para defender el sector». La Vanguardia, 30-05-2006 [Consulta: 21 octubre 2017].
* 1 2 «La patronal catalana de la prostitución reclama a la Generalitat una regulación "sensata" del sector». El País, 01-06-2006 [Consulta: 21 octubre 2017].
* ↑ «Los clubes alterne alertan de un aumento de la prostitución de calle si cierran sus locales». Público, 11-12-2007 [Consulta: 21 octubre 2017].
* ↑ «Sólo dos de los 200 clubes de alterne de Barcelona cumplen la normativa municipal». El Mundo, 06-10-2008 [Consulta: 21 octubre 2017].
* ↑ «Los clubes de alterne creen que una reforma normativa no acabará con la prostitución». La Vanguardia, 10-09-2009 [Consulta: 21 octubre 2017].
# Associació Col·legial d'Escriptors de Catalunya

L'Associació Col·legial d'Escriptors de Catalunya es una entitat creada el 1980 per tal de defensar els interessos dels escriptors en llengua catalana. Agrupa a escriptors i traductors.

## Premis

L'ACEC convoca cada any des de 1998 el Premi de Traducció Ángel Crespo i des de 2009 el Premi José Luis Giménez-Frontín.

## Arxiu Audiovisual de Poetes

L'any 2000 es va crear l'Arxiu Audiovisual de Poetes, sota l'impuls de qui llavors era el secretari general de l'ACEC, José Luis Giménez-Frontín. Va néixer amb la voluntat de reunir el testimoniatge de reconeguts poetes recitant la seva obra i s'ha convertit durant aquests anys en obligada referència per als estudiosos, documentalistes i lectors de poesia, en l'actualitat l'arxiu està format per 105 filmacions.

## Publicacions

Des de l'any 1993 l'ACEC ha editat trimestralment el Butlletí de l'ACEC arribant al número 74 en 2008. De l'any 2004 al 2008 es van editar 12 números la revista Quaderns d'Estudi i Cultura. Monogràfics que recullen les ponències presentades en els homenatges dedicats a diversos autors i les intervencions i lectures de les Jornades Poètiques de l'ACEC.

## Referències

* ↑ «Premi de traducciò Ángel Crespo». Nit de l'Edició. Gremi d'Editors de Catalunya. [Consulta: 30 desembre 2023].
* ↑ «El Premi de Traducció Ángel Crespo 2023 ha estat atorgat a la traductora Núria Molines Galarza». Associació d’Editors en Llengua Catalana, 27-11-2023. [Consulta: 30 desembre 2023].
* ↑ «Carme Riera guanya el Premi Giménez-Frontín». El Punt Avui, 29-11-2012. [Consulta: 30 desembre 2023].
* ↑ Error: hi ha títol o url, però calen tots dos paràmetres.«[{{{url}}} Obert a la xarxa l'Arxiu Audiovisual de Poetes]». El Punt Avui, 24-12-2010. [Consulta: 30 desembre 2023].
# Associació Cultural i LGTBI+ Okay Productions

L'Associació Cultural i LGTBI+ Okay Productions és una organització dedicada a promoure activitats per al col·lectiu LGTBIQ+, amb l'objectiu d'impulsar la cultura i el sector audiovisual de les Terres de l'Ebre i el Camp de Tarragona. Roger Font, treballador de Canal Terres de l’Ebre és el seu fundador. L'associació es va presentar al públic el 12 de novembre de 2022 a través de la projecció del seu primer audiovisual, Objectiu Innocent, al cinema de Roquetes, un programa d'innocentades que va ser emès al Canal Terres de l'Ebre i a diverses televisions locals catalanes el dia 28 de desembre. Les activitats programades per l'associació van des de activitats més tradicionals com les celebracions de Sant Jordi i Santa Jordina o La Castanyada fins a altres més reivindicatives com el dia de l'Orgull LGTBIQ+. Així, amb el suport de l'Ajuntament de Roquetes, van crear «Unicorns Pride Ebre», una gran festa en la qual van participar dos milers de persones.

## Referències

* ↑ Redacció. «Unicorns Pride Ebre: «Hem aconseguit crear un espai segur»» (en castellà). Aprop Ebre, 27-06-2022. [Consulta: 11 gener 2023].
* 1 2 3 Turch, Rut. «Neix l’Associació Cultural Okay Productions». Ebre Digital, 15-11-2021. [Consulta: 11 gener 2023].
* ↑ Font, Roger. «Okay Productions aprova un pressupost de més de 14.000€». Ebre Digital, 24-01-2022. [Consulta: 11 gener 2023].
* ↑ «El col·lectiu LGTBIQ+ organitza la primera festa de l'orgull Unicorns Pride Ebre».

## Enllaços externs

* «Okay Productions | Associació Cultural i LGTBI+ de Roquetes». [Consulta: 11 gener 2023].
# Associació Fonètica Internacional

L'Associació Fonètica Internacional (AFI o, també coneguda per l'abreviatura del nom en anglès: IPA) és una organització que té per objectiu estudiar la fonètica de diverses llengües i per aquest motiu va crear l'AFI, un sistema de transcripció que homogeneïtzava els diferents sons i fonemes dels idiomes per poder analitzar-los, descriure'ls mitjançant una sèrie de trets significatius i usar-los per representar la parla independentment de les variacions individuals. L'associació va ser fundada en 1886 a París i va créixer amb membres de més de 40 països.

## Membres destacats

* Josep Maria d'Arteaga i Pereira (1846-1913), compositor i fonètic català

## Referències

* 1 2 «Associació Fonètica Internacional». Gran Enciclopèdia Catalana. Barcelona: Grup Enciclopèdia Catalana.
* ↑ «Associació Fonètica Internacional». Gran Enciclopèdia Catalana. Barcelona: Grup Enciclopèdia Catalana.
* ↑ Fabra, Pompeu; Yates, Alan (traductor). «Pompeu Fabra: A life's work in applied linguistics». A: Carreras, Joan Costa. The Architect of Modern Catalan: Selected Writings (en anglès). John Benjamins Publishing, 2009, p. 56. ISBN 9789027232649.

## Enllaços externs

* Associació Fonètica Internacional - Lloc web oficial
# Esquirol de Colòmbia

L'esquirol de Colòmbia (Notosciurus pucheranii) és una espècie de rosegador de la família dels esciúrids. Viu a la regió andina, des dels boscos andins de Colòmbia fins als Andes orientals del Perú i des de les planes peruanes fins a l'oest de l'Amazònia brasilera, Bolívia i el nord-oest de l'Argentina. No se sap gaire cosa sobre el seu hàbitat i la seva història natural. Es desconeix si hi ha cap amenaça significativa per a la supervivència d'aquesta espècie.
Aquest tàxon fou anomenat en honor del zoòleg francès Jacques Pucheran.

## Referències

* ↑ James L. Patton; Ulyses F. J. Pardiñas; Guillermo D'Elía Mammals of South America, Volume 2: Rodents. University of Chicago Press, 2015. ISBN 022616960X.
* ↑ Amori, G.; Koprowski, J.; Roth, L. Sciurus pucheranii. UICN 2008. Llista Vermella d'espècies amenaçades de la UICN, edició 2008, consultada el 8 octubre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 332. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol de les palmeres de Pennant

L'esquirol de les palmeres de Pennant (Funambulus pennantii) és una espècie de rosegador de la família dels esciúrids. Viu a l'Índia, l'Iran, el Nepal i el Pakistan Es tracta d'un animal diürn i arborícola. Els seus hàbitats naturals són els boscos caducifolis secs tropicals i subtropicals, els boscos montans, els herbassars, els matollars, les plantacions, la terra arable, els jardins rurals, les zones urbanes i la vegetació introduïda. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del naturalista britànic Thomas Pennant.

## Referències

* ↑ Nameer, P. O.; Molur, S. Funambulus pennantii. UICN 2008. Llista Vermella d'espècies amenaçades de la UICN, edició 2008, consultada el 28 agost 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 315. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol de musell llarg de plana de Sulawesi

L'esquirol de musell llarg de plana de Sulawesi (Hyosciurus ileile) és una espècie de rosegador de la família dels esciúrids. És endèmic del nord de la península de Sulawesi (Indonèsia). S'alimenta de cucs. Els seus hàbitats naturals són els boscos primaris, els boscos secundaris i els matollars, on viu a altituds de fins a 1.700 msnm. Està amenaçat per la destrucció del seu entorn per l'activitat humana.

## Referències

* ↑ Chiozza, F. Hyosciurus ileile. UICN 2008. Llista Vermella d'espècies amenaçades de la UICN, edició 2008, consultada el 25 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol de musell llarg indonesi

L'esquirol de musell llarg indonesi (Rhinosciurus laticaudatus) és una espècie de rosegador de la família dels esciúrids. Viu a Brunei, Indonèsia, Malàisia, Singapur i Tailàndia. Es tracta d'un animal diürn. Els seus hàbitats naturals són els boscos primaris i els boscos secundaris de 40 anys o més. Està amenaçat per la destrucció del seu entorn natural a causa de la tala d'arbres i l'expansió dels camps de conreu.

## Referències

* ↑ Entrada «Rhinosciurus» de la Paleobiology Database (en anglès). [Consulta: 20 desembre 2022].
* ↑ Duckworth, J. W.; Meijaard, E.; Lee, B.; Tizard, R. J. Rhinosciurus laticaudatus. UICN 2008. Llista Vermella d'espècies amenaçades de la UICN, edició 2008, consultada el 29 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol de panxa taronja de l'Himàlaia

L'esquirol de panxa taronja de l'Himàlaia (Dremomys lokriah) és una espècie de rosegador de la família dels esciúrids. Viu a Bangladesh, la Xina, l'Índia, Myanmar i el Nepal. Es tracta d'un animal diürn i arborícola. Els seus hàbitats naturals són els boscos perennifolis i de frondoses subtropicals montans, els boscos de rododendres i els boscos de coníferes. Està amenaçat per la desforestació, la fragmentació del seu entorn i la caça.

## Referències

* ↑ Molur, S. Dremomys lokriah. UICN 2008. Llista Vermella d'espècies amenaçades de la UICN, edició 2008, consultada el 21 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol dels matolls de Smith

L'esquirol dels matolls de Smith (Paraxerus cepapi) és una espècie de rosegador de la família dels esciúrids. Viu a Angola, Botswana, la República Democràtica del Congo, Malawi, Moçambic, Namíbia, Sud-àfrica, Tanzània, Zàmbia i Zimbàbue. Es tracta d'un animal arborícola. El seu hàbitat natural són les sabanes boscoses, particularment on hi ha mopanes, acàcies i biomes mixtos. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del zoòleg britànic Andrew Smith.

## Referències

* ↑ Grubb, P. Paraxerus cepapi. UICN 2008. Llista Vermella d'espècies amenaçades de la UICN, edició 2008, consultada el 6 novembre 2015.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 382. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat alpí

L'esquirol llistat alpí (Neotamias alpinus) és una espècie d'esquirol llistat nativa dels llocs alts de la Serra Nevada de Califòrnia, als Estats Units. Han estat observades en altituds des dels 2.300 metres (7.500 peus) fins als 3.900 metres (12.800 peus).

## Descripció

Tenen un front cafè amb tres ratlles blanques en les seves galtes i quatre en l'esquena. Pesen al voltant de 80 grams.

## Dieta

L'esquirol llistat alpí s'alimenta principalment de llavors i pastures. Solen alimentar-se en el sòl. No solen requerir una altra font d'aigua més que el seu menjar, encara que si s'arribés a presentar l'oportunitat també beurien aigua.

## Activitat

Són considerades com a animals diürns, encara que arriben a tenir activitat nocturna durant l'estiu. El seu període d'hibernació comença al novembre i acaba a l'abril.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat d'Allen

L'esquirol llistat d'Allen (Neotamias senex) és una espècie de rosegador de la família dels esciúrids. És endèmica dels Estats Units. Les principals poblacions estan a Califòrnia, específicament en els boscos humits del nord de Califòrnia, pels Trinity Alps, les muntanyes Siskiyou i Sierra Nevada. Les poblacions que viuen al continent hivernen, en canvi les poblacions properes a les costes es mantenen actives durant tot l'any. Tenen una grandària mitjana de 248 mm i pesen al voltant de 100 g.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat de Buller

L'esquirol llistat de Buller (Neotamias bulleri) és una espècie de rosegador de la família dels esciúrids. És endèmic de Mèxic (Durango, Jalisco i Zacatecas), on viu a altituds d'entre 2.400 i 2.610 msnm. S'alimenta de flors, llavors i altres tipus de matèria vegetal. El seu hàbitat natural són les pinedes de muntanya. Està amenaçat per la tala intensiva d'arbres.
Aquest tàxon fou anomenat en honor del col·leccionista d'animals Audley Cecil Buller.

## Referències

* ↑ Álvarez-Castañeda, S. T.; Castro-Arellano, I.; Lacher, T.; Vázquez, E. Neotamias bulleri. UICN 2008. Llista Vermella d'espècies amenaçades de la UICN, edició 2008, consultada el 7 novembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 63. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat dels pins

L'esquirol llistat dels pins (Neotamias amoenus) és una espècie de rosegador de la família dels esciúrids. Es pot trobar al Canadà i els Estats Units.

## Referències

Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol nan murí de Sulawesi

L'esquirol nan murí de Sulawesi (Prosciurillus murinus) és una espècie de rosegador de la família dels esciúrids. Viu a Sulawesi i algunes illes properes (Indonèsia). Es tracta d'una espècie majoritàriament arborícola. El seu hàbitat natural són els boscos primaris, probablement a les parts més altes del relleu. No se sap gaire cosa sobre el seu comportament. Està amenaçat per la desforestació provocada per l'agricultura a petita escala i la tala d'arbres.

## Referències

* ↑ Ruedas, L.; Suyanto, A. Prosciurillus murinus. UICN 2008. Llista Vermella d'espècies amenaçades de la UICN, edició 2008, consultada el 31 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol pigmeu de l'Istme

L'esquirol pigmeu de l'Istme (Microsciurus isthmius) és una espècie de rosegador de la família dels esciúrids. Viu al nord-oest de Colòmbia i les parts adjacents de Panamà. El seu hàbitat natural són les selves pluvials, on viu a altituds d'entre 0 i 1.150 msnm. Té una llargada de cap a gropa de 120-165 mm, la cua de 98-150 mm i un pes de 120 g. El seu nom específic, isthmius, significa ‘de l'istme’ en llatí i es refereix a l'Istme de Panamà.

## Referències

* ↑ James L. Patton; Ulyses F. J. Pardiñas; Guillermo D'Elía Mammals of South America, Volume 2: Rodents. University of Chicago Press, 2015. ISBN 022616960X [Consulta: 26 gener 2019].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol pigmeu de plana

L'esquirol pigmeu de plana (Exilisciurus exilis) és una espècie de rosegador de la família dels esciúrids. Viu a les illes de Borneo (Brunei, Indonèsia i Malàisia) i Banggi (Malàisia). Els seus hàbitats naturals són les planes i els turons baixos. Està amenaçat per la pertorbació del seu entorn per l'activitat humana. El seu nom específic, exilis, significa ‘petit’ en llatí.

## Referències

* ↑ Duckworth, J. W.; Meijaard, E.; Gumal, M. Exilisciurus exilis. UICN 2008. Llista Vermella d'espècies amenaçades de la UICN, edició 2008, consultada el 23 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol sol de potes vermelles

L'esquirol sol de potes vermelles (Heliosciurus rufobrachium) és una espècie de rosegador de la família dels esciúrids. Viu a Benín, Burundi, el Camerun, la República Centreafricana, la República Democràtica del Congo, Costa d'Ivori, Guinea Equatorial, Gàmbia, Ghana, Guinea, Guinea-Bissau, Kenya, Libèria, Nigèria, Ruanda, el Senegal, Sierra Leone, Tanzània, Togo i Uganda. El seu hàbitat natural són les terres baixes humides forestals subtropicals o tropicals i la sabana humida.

## Referències

* ↑ Thorington, R.W., Jr.; Hoffmann, R.S.. «Family Sciuridae». A: Mammal Species of the World: a taxonomic and geographic reference. 3rd. The Johns Hopkins University Press, 2005, p. 754-818. ISBN 0-8018-8221-4. OCLC 26158608.
* ↑ Grubb, P.; Ekué, M. R. M. Heliosciurus rufobrachium. UICN 2008. Llista Vermella d'espècies amenaçades de la UICN, edició 2008, consultada el 23 octubre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol terrestre de tres ratlles

L'esquirol terrestre de tres ratlles (Lariscus insignis) és una espècie de rosegador de la família dels esciúrids. Viu a Brunei, Indonèsia, Malàisia i Tailàndia. Es tracta d'un animal diürn que probablement s'alimenta de brots de Rafflesia. El seu hàbitat natural són els boscos primaris amb arbres de gran alçada, tot i que també tolera els boscos secundaris. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Hedges, S.; Duckworth, J. W.; Lee, B.; Tizard, R. J. Lariscus insignis. UICN 2008. Llista Vermella d'espècies amenaçades de la UICN, edició 2008, consultada el 26 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol ventregrís

L'esquirol ventregrís (Callosciurus caniceps) és una espècie de rosegador de la família dels esciúrids. Viu a la Xina, Malàisia, Myanmar i Tailàndia. Es tracta d'un animal diürn que s'alimenta de fruita i alguns insectes. El seu hàbitat natural són els boscos de dipterocarpàcies amb matolls espessos. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ «esquirol ventregrís». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 2 novembre 2024].
* ↑ Duckworth, J. W. Callosciurus caniceps. UICN 2008. Llista Vermella d'espècies amenaçades de la UICN, edició 2008, consultada el 17 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :